**Niko Laakkonen** (s. 15. kesäkuuta 1988 Varkaus) on suomalainen jääkiekkoilija, joka pelaa SM-liigajoukkue Mikkelin Jukureissa. Hän on pelipaikaltaan oikea laitahyökkääjä.

Ura
---

Laakkonen on Siilinjärven Hockey-Teamin kasvatti. Hän siirtyi juniorina sittemmin Kalevan Palloon, jossa Laakkonen voitti kauden 2007–2008 päätteeksi A-nuorten Suomenmestaruuden. Kaudeksi 2009–2010 hän siirtyi vuoden mittaisella sopimuksella Mestis-joukkue Savonlinnan Pallokerhoon. Elokuussa 2009 Laakkonen sai harjoitusottelussa jalkaansa hiertymän, jossa hänellä todettiin verenmyrkytys, joka piti Laakkosen sivussa aina lokakuulle asti. Hän pelasi tulokaskautensa aikana 30 runkosarjaottelua tehopistein 3+1=4. Kaudella 2010–2011 Laakkonen teki runkosarjassa 25 tehopistettä. Kaudella 2011–2012 hän nousi SaPKon varakapteeniksi ja jakoi tehoilla 14+17=31 joukkueen sisäisen maalipörssin voiton Toni Hyvärisen kanssa sekä sisäisen pistepörssin toisen sijan Ville Eskelisen kanssa.

Kaudella 2012–2013 Laakkonen voitti SaPKon sisäisen piste- ja syöttöpörssin tehoilla 11+24=35 sekä jakoi sisäisen tehotilaston voiton Tuomas Muhosen ja Ville Hyvärisen kanssa lukemalla +3. Hänet nimettiin myös Pohjoisen joukkueeseen Mestis Hockey Dayn tähdistöotteluun, josta Laakkonen joutui kuitenkin jäämään sivuun.

Laakkonen siirtyi kaudeksi 2013–2014 Mikkelin Jukureihin. Hän oli tehoilla 17+16=33 joukkueen paras maalintekijä ja jakoi sisäisen pistepörssin toisen sijan Jesse Rohtlan kanssa edellään vain Toni Jalo. Pudotuspeleissä Laakkonen jakoi Jukureiden sisäisen pistepörssin voiton Jalon ja Pentti Nöyräsen kanssa tehoilla 3+10=13. Hän voitti kauden päätteeksi Mestis-hopeaa. Kahden seuraavan kauden päätteeksi Laakkonen voitti Mestiksen-mestaruuden. Kaudella 2015–2016 Laakkonen nousi Jukureiden varakapteeniksi. Syyskuussa 2015 seura ilmoitti hänen jatkavan joukkueessa vuoden mittaisella sopimuksella, kun Jukurit siirtyi pelaamaan SM-liigaan kaudeksi 2016–2017.

Kauden 2016–2017 Laakkonen aloitti yhden ottelun lainasopimuksella Mestiksen nousijajoukkue Iisalmen Peli-Karhuissa, jossa hän pelasi kauden aikana kaikkiaan seitsemän ottelua. Laakkonen teki Jukureissa SM-liigadebyyttinsä 7. lokakuuta 2016 vieraissa Pelicansia vastaan. Hän sai ottelussa jääaikaa 10.34 minuuttia. Laakkonen sai myös yhden kahden minuutin jäähyn koukkaamisesta. Hän teki tulokaskautensa aikana 34 runkosarjaottelussa kolme syöttöpistettä.

Muuta
-----

Laakkonen valmistui tradenomiksi Mikkelin ammattikorkeakoulusta vuonna 2013.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2009–2010 | SaPKo | Mestis | 30 | 3 | 1 | 4 | 4 | – | – | – | – | – |
| 2010–2011 | SaPKo | Mestis | 48 | 10 | 15 | 25 | 22 | 3 | 2 | 0 | 2 | 0 |
| 2011–2012 | SaPKo | Mestis | 45 | 14 | 17 | 31 | 6 | 5 | 1 | 1 | 2 | 2 |
| 2012–2013 | SaPKo | Mestis | 44 | 11 | 24 | 35 | 8 | – | – | – | – | – |
| 2013–2014 | Jukurit | Mestis | 56 | 17 | 16 | 33 | 14 | 19 | 3 | 10 | 13 | 4 |
| 2014–2015 | Jukurit | Mestis | 55 | 14 | 19 | 33 | 39 | 13 | 5 | 1 | 6 | 0 |
| 2015–2016 | Jukurit | Mestis | 45 | 14 | 21 | 35 | 28 | 15 | 5 | 2 | 7 | 4 |
| 2016–2017 | IPK | Mestis | 7 | 4 | 0 | 4 | 0 | – | – | – | – | – |
|  | Jukurit | SM-liiga | 34 | 0 | 3 | 3 | 8 | – | – | – | – | – |
| 1 kausi | yhteensä | SM-liiga | 34 | 0 | 3 | 3 | 8 | – | – | – | – | – |
| 8 kautta | yhteensä | Mestis | 331 | 87 | 113 | 200 | 121 | 55 | 16 | 14 | 30 | 10 |

Lähteet
-------

* Niko Laakkonen The Internet Hockey Databasessa (englanniksi)
* Niko Laakkonen *Elite Prospects*. Everysport Media Group AB.  (englanniksi)

### Viitteet

1. ↑  UUTINEN: Hyökkäykseen yksi jatkosopimus sekä uusia kasvoja  22.5.2015. Jukurit HC Oy. Viitattu 5.1.2017.
2. ↑  Tilastot *liiga.fi*. Jääkiekon SM-liiga Oy. Viitattu 11.10.2016.
3. ↑  SaPKolle uusia vahvistuksia *Jatkoaika.com*.  2.6.2009. Jatkoaika r.y. Viitattu 11.10.2016.
4. ↑  Laakkoselle pitkä huili *Jatkoaika.com*.  10.9.2009. Jatkoaika r.y. Viitattu 11.10.2016.
5. 1 2 3  Niko Laakkonen *Elite Prospects*. Everysport Media Group AB.  (englanniksi)
6. ↑  Mestiksen tähdistövalinnat nimetty *Jatkoaika.com*.  1.11.2012. Jatkoaika r.y. Viitattu 11.10.2016.
7. ↑  SaPKo-peluri jättää väliin Mestiksen tähdistöottelun *Jatkoaika.com*.  8.11.2012. Jatkoaika r.y. Viitattu 11.10.2016.
8. ↑  Jukurit vahvisti rivejään *Jatkoaika.com*.  23.4.2013. Jatkoaika r.y. Viitattu 11.10.2016.
9. ↑  Jukureille neljän miehen kapteenisto – Kauppisesta kapteeni *Jatkoaika.com*.  18.8.2015. Jatkoaika r.y. Viitattu 11.10.2016.
10. ↑  Jokereiden ensi kauden runko koossa – jatkuvuus taattu *Jatkoaika.com*.  12.4.2016. Jatkoaika r.y. Viitattu 11.10.2016.
11. ↑  Turunen, Tomi T.: IPK saa keskiviikoksi kaksi vahvistusta Jukureista *savonsanomat.fi*.  20.9.2016. Savon Media Oy. Viitattu 11.10.2016.
12. ↑  Ottelutilastot *liiga.fi*.  7.10.2016. Jääkiekon SM-liiga Oy. Viitattu 11.10.2016.
13. ↑  Otteluseuranta *liiga.fi*.  7.10.2016. Jääkiekon SM-liiga Oy. Viitattu 11.10.2016.
14. ↑  Pesonen, Jarmo: Niko Laakkonen: Mestiksen tuntemattomin kärkipelaaja *ita-savo.fi*.  11.9.2012. Kaakon Viestintä Oy.  Arkistoitu 12.10.2016. Viitattu 11.10.2016.

Jukurit – SM-liiga
6 Nordsäter |
7 Vold Engebråten |
8 Soini |
17 Mäkinen |
18 Sandvik |
19 Häkkilä |
20 Puistola |
23 Nässén |
25 Jormakka |
26 Immonen |
27 Oden |
28 Peltomäki |
32 Hynninen |
34 O. Kovařčík |
36 Ruusu |
40 Korhonen |
54 Piitulainen |
60 Lundgren (**A**) |
61 Pitkänen |
71 Romppanen |
77 Mäkiaho |
87 M. Kovařčík |
88 Huuhtanen |
91 Helenius |
92 Salonen |
95 Batņa |
98 Larsen |
-- Leppänen  

Valmentajat Jokinen – Lydman – Tarvainen – Hyvärinen – Forssell – Mäntylä